Комисията цялата информация, която не счита като поверителна търговска информация. Производителят износител заяви, че не може да предостави информация за производствените си разходи за РСВ, по-специално по отношение на скробната смес, която представлява уникална за дружеството комбинация от няколко химически вещества и поради това е поверителна търговска информация.
 (72)
 Липсващата информация (подробна информация за скробната смес по КНП за производствените разходи за РСВ) обаче е от съществено значение за определянето на нормалната стойност в случай на прилагане на член 2, параграф 6а от основния регламент, тъй като тя следва да отразява производствения процес на производителя износител. Освен това производителят износител не посочи как Комисията би могла да стигне до обоснована констатация въпреки факта, че той не е предоставил необходимата пълна информация за производствените си разходи.
 (73)
 Комисията също така поясни, че цялата поверителна търговска информация, предоставена по време на антидъмпинговата процедура, се третира като строго поверителна съгласно член 19 от основния регламент, и че никоя от другите заинтересовани страни няма да има достъп до нея.
 (74)
 Поради това Комисията отхвърли доводите, изтъкнати от производителя износител, и взе решение да основе констатациите си на наличните факти в съответствие с член 18, параграф 1 от основния регламент.
 (75)
 Hengshi, едно друго неинтегрирано дружество от групата CNBM, предостави невярна и подвеждаща информация по време на контролното посещение и значително възпрепятства процеса на проверка, като укри важна информация и необосновано и неколкократно предизвика забавяне на посочения процес. По-специално предоставената информация относно КНП, коефициентите за разпределение, използвани за изчисляване на дела на консумацията на електроенергия, труда и общите разходи в производствените разходи по КНП, оборотната ведомост за 2018 г. и структурата на акционерите бе счетена за ненадеждна и не бе възможно да се използва за определяне на дъмпинговия марж за този производител износител.
 (76)
 Поради това Комисията информира съответното дружество за намерението си да приложи наличните факти в съответствие с член 18, параграф 1 от основния регламент, що се отнася до изчисляването на нормалната стойност, в случай че при разследването бъде стигнато до заключението, че следва да се приложи член 2, параграф 6а от основния регламент. В съответствие с член 18, параграф 4 от основния регламент заинтересованата страна бе информирана за причините предоставената информация да не бъде взета предвид и ѝ бе дадена възможност да представи допълнителни обяснения.
 (77)
 Hengshi представи коментар във връзка с намерението на Комисията да основе констатациите си на наличните факти в съответствие с член 18 от основния регламент и поиска изслушване от служителя по изслушванията при търговските процедури, което се състоя на 28 октомври 2019 г. Дружеството заяви, че не е забавило или спряло преднамерено напредъка на разследването и че е действало по най-добрия възможен за него начин. По-специално дружеството заяви, че предоставената информация не е невярна или подвеждаща и че по време на контролното посещение то е представило версия на таблицата за КНП, която е почти изцяло точна. То е предоставило изцяло точна таблица за КНП при паралелно протичащото антисубсидийно разследване, която бе проверена в контекста на посоченото антисубсидийно разследване и която следва да бъде използвана като налични факти